AKADEMIA VIER UITNEMENDE PRESTASIES TYDENS ERKENNINGSGELEENTHEID - AfriForum
Akademia het op Donderdag 20 Mei 2021 die uitnemende akademiese prestasies van 2020 tydens 'n spoggeleentheid by die Atterbury Teater in Pretoria erken. Weens Covid-19-regulasies is kwalifikasies vroeër vanjaar in absentia oorhandig, maar het die instelling besluit om steeds 'n formele funksie op 'n kleiner skaal te hou om dié groot mylpaal in die afgestudeerde studente lewens te vier. 'n Totaal van 96 prestasies is tydens die geleentheid erken.
Liana Venter, registrateur by Akademia, meen dat die afgestudeerde studente van 2020 se prestasies nie ongesiens verby gegaan het nie. "Ons weet dat daar baie deursettingsvermoë, harde werk en ure in studies geploeg is – veral gegewe die onsekere tye waarin ons onsself bevind. Daarom is dit belangrik dat ons vir 'n oomblik stilstaan om hierdie kwalifikasies, en veral topprestasies, te vier."
Die instelling se laaste groep Elitebeursstudente, wat die Elitebeursprogram aan die einde van 2019 voltooi het, het ook welverdiende erkenning tydens die funksie ontvang vir die suksesse wat hulle met die program behaal het. Dié groep studente het oor drie jaar verskeie vereistes gehad waaraan hulle moes voldoen, en het alle verwagtinge oortref en die program op 'n hoë noot afgesluit.
"Al is vandag se glansgeleentheid nie 'n formele kwalifikasieplegtigheid nie, en kon slegs beperkte aantal persone bywoon, is dit steeds 'n reusevoorreg om te midde protokolle met togas oor die verhoog te stap om op 'n simboliese wyse groei en 'n blink toekoms te vier," sê Venter.
Venter noem dat Akademia sowaar trots is op elkeen wat kwalifikasies in 2020 voltooi het. "Ons wens vir hierdie afgestudeerde studente is om nooit 'n uitdaging as te groot te sien nie, want as jy so 'n prestasie kon bereik in hierdie tye is jy beslis tot alles in staat deur Hom wat jou krag gee."
Akademia, as Afrikaanse privaat hoëronderwysinstelling, lê klem daarop om studente vakkundig te onderrig sowel as holisties te vorm. "Daarom glo ons dat ons nuutste alumni-lede ten volle toegerus is om met hierdie opleiding en opvoeding rentmeesters te wees in die gemeenskappe waar hulle geplant is. Ons sien daarna uit om binnekort van suksesvolle loopbaanstories te hoor waar hulle 'n wesenlike verskil maak," sluit Venter af.
AFRIFORUM SE ALBERTINIA-PLAASWAG DEURLOOP OPLEIDING
Die staatsman en regsgeleerde M.T. Steyn is en was 'n simbool van integriteit, hardwerkendheid, groot persoonlike opoffering ter wille van…
Lees meer Vandag se jeug kan steeds met M.T. Steyn assosieerContinue
Sowat 2 000 liter verf gebruik om paaie veiliger te maak
Die burgerregte-organisasie AfriForum se Maand van Selfstandigheid-veldtog, wat aan die begin van Oktober van stapel gestuur is, gaan vandeesweek verder…
Lees meer Sowat 2 000 liter verf gebruik om paaie veiliger te maakContinue
"Deur hierdie jongmense van hulle taalregte te ontneem, word niemand bemagtig nie en geen ander inheemse taal uitgebou nie. Die…